62018CO0439_INF
Unionin tuomioistuimen määräys (seitsemäs jaosto) 15.10.2019 AEAT (Jaksottaista vertikaalista osa-aikatyötä tekevien työntekijöiden työuran pituuden laskeminen)
(yhdistetyt asiat C-439/18 ja C-472/18) (
1
)
(Ennakkoratkaisupyyntö – Sosiaalipolitiikka – Direktiivi 97/81/EY – Osa-aikatyötä koskeva puitesopimus – 4 lauseke – Mies- ja naispuoliset työntekijät – Periaate miesten ja naisten yhtäläisistä mahdollisuuksista ja yhdenvertaisesta kohtelusta työhön ja ammattiin liittyvissä asioissa – Direktiivi 2006/54/EY – 14 artiklan 1 kohta – Jaksottaista vertikaalista osa-aikatyötä tekevä työntekijä – Palvelusajan huomioon ottaminen – Kolmen vuoden välein myönnettävien ikälisien laskentamenetelmä – Ajanjaksojen, jolloin ei työskennellä, poissulkeminen)
1.
Unionin oikeus – Periaatteet – Perusoikeudet – Sosiaaliset oikeudet – Työehdot – Osa-aikaisten työntekijöiden syrjinnän kielto – Ulottuvuus
(Neuvoston direktiivin 97/81 liitteessä oleva 4 lauseke)
(ks. 30 kohta)
2.
Sosiaalipolitiikka – UNICE:n, CEEP:n ja EAY:n tekemä osa-aikatyötä koskeva puitesopimus – Direktiivi 97/81 – Työehdot – Käsite – Ikälisä kuuluu käsitteen alaan
(Neuvoston direktiivin 97/81 liitteessä oleva 4 lauseke)
(ks. 31 kohta)
3.
Sosiaalipolitiikka – UNICE:n, CEEP:n ja EAY:n tekemä osa-aikatyötä koskeva puitesopimus – Direktiivi 97/81 – Erilaisen kohtelun oikeuttavat asialliset syyt – Käsite – Huomioon otettavat seikat
(Neuvoston direktiivin 97/81 liitteessä olevan 4 lausekkeen 1 kohta)
(ks. 46 ja 47 kohta)
4.
Sosiaalipolitiikka – UNICE:n, CEEP:n ja EAY:n tekemä osa-aikatyötä koskeva puitesopimus – Direktiivi 97/81 – Osa-aikaisten työntekijöiden syrjinnän kielto – Miespuoliset ja naispuoliset työntekijät – Työllistymismahdollisuudet ja työsuhteen ehdot – Yhdenvertainen kohtelu – Direktiivi 2006/54 – Kansallinen lainsäädäntö, jonka mukaan palkan lisänä maksettavien kolmivuotispalkkioiden saamiselta edellytetyn työuran pituutta laskettaessa jaksot, joiden aikana ei työskennellä, sivuutetaan yksinomaan jaksottaista vertikaalista osa-aikatyötä tekevien työntekijöiden osalta – Tällaista lainsäädäntöä ei voida hyväksyä
(Euroopan parlamentin ja neuvoston direktiivin 2006/54 14 artiklan 1 kohta; neuvoston direktiivin 97/81 liitteessä olevan 4 lausekkeen 1 ja 2 kohta)
(ks. 38, 42, 43, 48-51, 58, 59 ja 61–63 kohta sekä määräysosa.)
Ratkaisu
Euroopan teollisuuden ja työnantajain keskusjärjestön (UNICE), julkisten yritysten Euroopan keskuksen (CEEP) ja Euroopan ammatillisen yhteisjärjestön (EAY) tekemästä osa-aikatyötä koskevasta puitesopimuksesta 15.12.1997 annetun neuvoston direktiivin 97/81/EY liitteessä olevan, 6.6.1997 tehdyn osa-aikatyötä koskevan puitesopimuksen 4 lausekkeen 1 ja 2 kohtaa sekä miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa 5.7.2006 annetun Euroopan parlamentin ja neuvoston direktiivin 2006/54/EY 14 artiklan 1 kohtaa on tulkittava siten, että ne ovat esteenä pääasiassa kyseessä olevan kaltaisille kansallisten yritysten soveltamille säännöille ja käytännölle, joiden mukaan yritykset ottavat huomioon, kun lasketaan palkan lisänä maksettavien kolmivuotispalkkioiden saamiselta edellytetyn työuran pituutta, jaksottaista vertikaalista osa-aikatyötä tekevien työntekijöiden osalta vain jaksot, jolloin työtä on tosiasiallisesti tehty, ja sivuuttavat näin jaksot, jolloin työtä ei ole tehty, kun kokoaikaisesti työskenteleviin työntekijöihin ei sovelleta tällaisia sääntöjä eikä tällaista käytäntöä.
(
1
)	EUVL C 373, 15.10.2018.